REPUBLIKA HRVATSKA

VARAŽDINSKA ŽUPANIJA

OPĆINA PETRIJANEC

Povjerenstvo za provedbu oglasa

KLASA: 112-01/18-01/39

URBROJ: 2186-06-01/18-79

Petrijanec, 2. studenoga 2018.

Na temelju članka 29. stavka 3. Zakona o službenicima i namještenicima u lokalnoj i područnoj samoupravi (»Narodne novine« broj 86/08, 61/11 i 4/18), a vezano uz oglas objavljen na Hrvatskom zavodu za zapošljavanje, Regionalni ured Varaždin, za radno mjesto administrativni referent – administrator projekta – Projekt "Zaželi – pomoć u zajednici za starije osobe" u Jedinstvenom upravnom odjelu Općine Petrijanec, objavljuje se popis poslova i podaci o plaći navedenog radnog mjesta, načinu obavljanja prethodne provjere znanja i sposobnosti kandidata i iz kojeg područja, te pravne izvore za pripremanje kandidata za provjeru.

**OBAVIJEST I UPUTE KANDIDATIMA:**

Dana 18. listopada 2018. godine, na Hrvatskom zavodu za zapošljavanje, Regionalni ured Varaždin, objavljen je oglas za prijam u službu na određeno vrijeme uz probni rad od 2 (dva) mjeseca radi obavljanja poslova administrativnog referenta – administratora projekta – Projekt "Zaželi – pomoć u zajednici za starije osobe" - 1 izvršitelj/izvršiteljica u Jedinstvenom upravnom odjelu - te se daju upute kako slijedi:

Prijave na oglas podnose se u roku od 8 (osam) dana od dana objave oglasa na Hrvatskom zavodu za zapošljavanje, Regionalni ured Varaždin.

Izrazi koji se koriste u ovoj obavijesti za osobe u muškom rodu uporabljeni su neutralno i odnose se na muške i ženske osobe.

**Opis poslova radnog mjesta – Administrativni referent – Administrator projekta**

|  |
| --- |
| **OPIS POSLOVA** |
| Administrativno praćenje i ostali operativni projektni zadaci |
| Obavlja poslove pismohrane |
| Obavlja poslove prijepisa, umnožavanja i dostave potrebnih materijala |
| Obavlja ostale poslove po nalogu nadređenog službenika  |

**Podaci o plaći**

Sukladno odredbama Zakona o plaćama u lokalnoj i područnoj (regionalnoj) samoupravi („Narodne novine“, broj 28/10) plaću službenika u upravnim odjelima i službama jedinica lokalne i područne (regionalne) samouprave čini umnožak koeficijenta složenosti poslova radnog mjesta i osnovice za obračun plaće uvećan za 0,5% za svaku navršenu godinu radnog staža. Visina osnovice plaće određena je Odlukom načelnika Općine Petrijanec - Odluka o visini osnovice za obračun plaće službenika i namještenika u Jedinstvenom upravnom odjelu Općine Petrijanec, KLASA: 120-01/17-01/2 URBROJ: 2186-06-17-883, od 29. 12. 2017. godine, dok je koeficijent određen Odlukom o koeficijentima za obračun plaće službenika i namještenika u Jedinstvenom upravnom odjelu Općine Petrijanec („Službeni vjesnik Varaždinske županije“ broj 37/18) i Odlukom o izmjenama i dopunama Odluke o koeficijentima za obračun plaće službenika i namještenika u Jedinstvenom upravnom odjelu Općine Petrijanec („Službeni vjesnik Varaždinske županije“ broj 69/18).

**Način obavljanja prethodne provjere znanja i sposobnosti kandidata**

Za kandidate prijavljene na oglas koji su podnijeli pravodobnu i urednu prijavu te ispunjavaju formalne uvjete provest će se prethodna provjera znanja i sposobnosti koja obuhvaća pisano testiranje i intervju. Za svaki dio provjere kandidatima se dodjeljuje broj bodova od 1 do 10.

Intervju će biti proveden samo s kandidatima koji su ostvarili najmanje 50% bodova iz područja provjere znanja i sposobnosti na provedenom pisanom testiranju.

Postupak testiranja i intervjua provest će Povjerenstvo za provedbu oglasa. O rezultatima testiranja i vremenu održavanja intervjua kandidati će biti obaviješteni. Povjerenstvo kroz razgovor s kandidatima prilikom intervjua utvrđuje interese, profesionalne ciljeve i motivaciju kandidata za rad na navedenom radnom mjestu. Nakon provedenog testiranja i razgovora (intervjua), Povjerenstvo za provedbu oglasa utvrđuje rang listu kandidata prema ukupnom broju ostvarenih bodova.

**Pravni i drugi izvori za pripremanje kandidata za testiranje:**

* Ustav Republike Hrvatske („Narodne novine“, broj 56/90, 135/97, 8/98, 113/00, 124/00, 28/01, 41/01, 55/01, 76/10, 85/10 i 05/14)

- Zakon o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17)

- Zakon o službenicima i namještenicima u lokalnoj i regionalnoj (područnoj) samoupravi („Narodne novine“, broj 86/08, 61/11 i 4/18)

- Statut Općine Petrijanec („Službeni vjesnik Varaždinske županije“, broj 16/13 i 52/17)

- Upute za prijavitelje – Zaželi – Program zapošljavanja žena - pročišćena verzija (u prilogu ove obavijesti)

**Postupak testiranja**

Na testiranje je potrebno donijeti osobnu iskaznicu ili drugu ispravu na kojoj se nalazi fotografija, sa kojom se dokazuje identitet osobe. Ne postoji mogućnost naknadnog pisanog testiranja, bez obzira na razloge koje pojedinog kandidata eventualno spriječe da testiranju pristupi u naznačeno vrijeme. Smatra se da je, kandidat koji nije pristupio testiranju povukao prijavu na oglas. Nakon utvrđivanja identiteta i svojstva kandidata, kandidatima će biti podijeljena pitanja iz navedenih područja testiranja. Vrijeme trajanja testiranja – 60 minuta.

Za vrijeme testiranja nije dopušteno:

- koristiti se bilo kakvom literaturom odnosno bilješkama,

- koristiti mobitel ili druga komunikacijska sredstva,

- napuštati prostoriju u kojoj se provjera odvija,

- razgovarati s ostalim kandidatima niti na bilo koji drugi način remetiti koncentraciju kandidata.

Poziv za testiranje bit će objavljen najmanje 5 dana prije testiranja na web stranici (www.petrijanec.hr) i na oglasnoj ploči Općine Petrijanec.

**Ostale upute**

Podnositelji prijava dužni su u prijavi priložiti sve priloge i podatke naznačene u oglasu i to u obliku navedenom u oglasu budući da manjak samo jedne isprave ili dostava jedne isprave u obliku koji nije naveden u oglasu isključuje podnositelja iz statusa kandidata. Ukoliko podnositelj prijave utvrdi da je potrebno dopuniti prijavu koja je već podnijeta, to je moguće učiniti zaključno do dana isteka roka u oglasu.

Prijave kandidata koji ne ispunjavaju sve formalne uvjete za prijam u službu navedene u oglasu (npr. stupanj obrazovanja, propisana struka, radno iskustvo na odgovarajućim poslovima) ne upućuju se u daljnji postupak provjere znanja i sposobnosti i o tome će se podnositelj prijave obavijestiti pisanim putem.

**Povjerenstvo za provedbu oglasa**